Vit bjóða eitt breitt úrval av leiðsluskeiðum, og eisini leiðsluútbúgvingar til bæði nýggir og royndir leiðarar. À skeiðunum fært tú nøkir amboð til at styrkja og menna tínar leiðsluførleikar. Tú fært eisini møguleikan at byggja upp samband við aðrar leiðarar-at skapa og virka í einum netverki. Øll sum starvast innan almennari ella kommunalari fyrisiting eru undirløgd fleiri krøv sum eru ásett í lóggávum. Vit bjóða almenn skeið sum geva starvsfólki innlit í hvørji krøv tær ymsu lógirnar seta til fyrisiting og málsviðgerð og vit gera luttakararnar førar fyri at brúka lógirnar í dagliga arbeiðnum. Hevur tú tørv á nýggjum førleikum, at dagføra tínar útbúgvingar, ella leitar tú bert eftir nýggjum íblástri á tíni yrkisleið, so kunnu vit bjóða tær fleiri skeið innan tað merkantila økið. Eitt nú innan kundatænastu, mál, roknskap vm. . Eisini bjóða vit eina peningastovnsútbúgving (AFR) Vit bjóða eitt breitt úrval av skeiðum innan ymsar sergreinir á Tekniska Skúla í Tórshavn. Vit hava frálíkir skeiðshaldarar sum til dagligt starvast á teim ymsu deildunum á Tekniska Skúla (Bil-, Timbur-, El-, Smíð-, Stíl og Snið-(hár, kosmetolog, klædna) og framhaldandi útbúgvingar.